Villvin kunstgruppe

Villvin kunstgruppe er et fellesskap av kunsthåndverkere i Risør, dannet i 1976Fredin, Mariann Aalmo: «Venner i villvin» i Dagbladet 14. juli 2001, side 60.. Tanken bak fellesskapet var «Sammen er vi sterke», og de fem grunnleggerne av Villvin var alle uteksaminert ved Statens håndverks- og kunstindustriskole (SHKS) i Oslo høsten 1975. Disse var Arnfinn Haugen, Bibiche Mourier, Kristin Hostvedt, Karin Meyer Pedersen og Ola HaukvikHjort-Larsen, A: «Brukskunstnere danner andelslag» i VG, 5. oktober 1976, side 29..

I 1976 hadde Risør nylig investert i et nytt kulturhus, og byens kulturstyre var interessert i å videreutvikle Villvin. Mange kunsthåndverkere og billedkunstnere flyttet til Risør. Noen kom for å bli, andre kunstnere bodde i byen en kortere periode. I 1978 ble Villvin kunsthåndverkmarked arrangert for første gang. Det har utviklet seg fra 12 utstillere den gang, til å bli et av landets største kunsthåndverkmarkeder med over hundre profesjonelle kunsthåndverkere fra Norge, Sverige og DanmarkEmanuelsen, Karl Johan: «Hva husker du fra 2003?» i Agderposten 10. juli 2014, side 7.. Behovet for å samles kollegialt, og behovet for å vise publikum mangfoldet av kunsthåndverk, dannet opptakten til kunsthåndverkmarkedet. I juni 1988 ble Galleri Villvin åpnet i Risør, et helårs åpent galleri i Risør med kunsthåndverk fra hele Skandinavia.

Villvin kunstgruppe har mottatt priser for sitt arbeid tre ganger. I 1988 fikk gruppa Aust-Agder fylkeskulturpris.  I 1992 fikk de Norsk Forms pris for «unge og lovende formgivere», og i 1997 ble de tildelt Scheiblers legats hederspris for «målrettet innsats preget av pågangsmot, talent og kvalitet i formidling av kunsthåndverk i Norge»NTB: «Priset for satire, mediekritikk og kunsthåndverk» 8. desember 1997..

 Referanser 

 Litteratur 
 Harald Solberg (1996): Norske kunsthåndverkere Agder, s. 10 og 11.

 Eksterne lenker 


Kategori:Norske kunsthåndverkere
Kategori:Etableringer i 1976